Publication: Magyar Közlöny
Issue: MK-2004-195 (Year: 2004, Number: 195)
Era: 2004-2010
Section: lakáscélú állami támogatásokról szóló 12/2001. (I. 31.) Korm. rendelet 13.§-a alapján meghatározott.
Paragraph Index: 758

7. Állományi tábla A 02-es és 06-os Állományi táblákban az adatszolgáltatók által folyósított hitelek és elfogadott betétek tárgyhó végén fennálló állományára vonatkozó • aktuális kamatlábat, • és évesített kamatlábat kell jelenteni. A 04-es, 08-as és 10-es táblákban a fenti adatok közül az aktuális kamatlábat nem kell jelenteni. A hó végi állományok nagyságát nem kell szerepeltetni a jelentésben, mivel megegyeznek a felügyeleti mérleg megfelelõ soraival (az alábbi kivételekkel: a kamatjelentésben nem kell figyelembe venni a rossz hitelek, valamint a hitelek között kimutatott esedékes, de függõvé nem tett kamatkövetelések állományát.) Amennyiben a Felügyeleti mérlegben az adott sorhoz tartozó állomány nem éri el a félmillió forintot, nem kell hozzá kamatlábértéket jelenteni. A 10-es táblában a többi táblától eltérõen a hó végi állomány nagyságát is jelenteni kell. Az állományokra vonatkozóan a tárgyhónap utolsó napján az adott hitelekre és betétekre vonatkozó aktuális kamatlábak súlyozott átlagát kell kimutatni (és nem a meghirdetettet). A folyószámlahitelek, és a látra szóló és folyószámlabetétek esetében csak a 02-es és 06-os táblákban az állományokra vonatkozó kamatlábat kell jelenteni. A rossznak minõsített hitelek állományát és kamatlábát a súlyozott átlagkamatláb meghatározásánál nem kell figyelembe venni. Rossz hitel: a kintlevõségek befektetések, mérlegen kívüli tételek és a fedezetek minõsítésének és értékelésének szempontjairól szóló PM rendelet (14/2001. (III.9.)) szerint meghatározott fogalom. Az átlagkamatláb számításánál nem kell figyelembe venni a követelések között kimutatott esedékes, ki nem fizetett, de függõvé nem tett kamatok, kamatjellegû jutalékok állományát sem (amennyiben ezek nem kamatoznak). Az euróban denominált új szerzõdések szerzõdésértékét, valamint a svájci frankban denominált hitelek új szerzõdéseinek érékét, valamint hó végi állományát a felügyeleti mérleggel megegyezõ módon (a Magyar Nemzeti Bank által közzétett, a hó utolsó napján érvényes hivatalos devizaárfolyamon) kell forintra átszámítani.

Source: https://magyarkozlony.hu/hivatalos-lapok/7eda1a9307307eb6bdcb23e0cb3bb1e8f8774e33/dokumentumok/2ebf26008302298fc9612941c1a2111c05a7b224/letoltes